Možné tehotenstvo
Chcem sa opýtať. 6.1 sme mali z manželom nechraneny sex môže sa stať že by som mohla byť tehotná ked som mala akurát plodné dní a ovulácia bola 8.1.menzes ešte len mam dostať.mam také zvláštne pocity neviem co mam robit ci si mam test urobit a je iste ze už ukáže ci som alebo niesom tehotná. Ďakujem
Dobrý deň.
Ďakujeme za Vašu otázku.
Aby došlo k oplodneniu vajíčka, je potrebné mať nechránený pohlavný styk, počas plodných dní, pri ktorom sa mužské pohlavné bunky (spermie) dostanú do blízkosti ženskej pohlavnej bunky (vajíčka) a dôjde k následnému splynutiu. Po spynutí sa musí vajíčko uhniezdiť v stene maternice, k čomu dochádza v priemere za 7 dní. Akonáhle sa vajíčko uhniezdi, telo začne vyplavovať choriogonadotropný hormón, ktorého prítomnosť možno zistiť práve tehotenským testom. Z tohto dôvodu je vhodné počkať s vykonaním tehotenského testu až do doby, kedy sa nedostaví očakávaná mesnštruácia. Pri včasnom vykonaní testu je riziko falošne negatívneho výsledku.
Prajem pekný zvyšok dňa.
S pozdravom
Mgr. Barbora Bičanovská